24PES-103

Nafarroako Gorteetako kide eta Unión del Pueblo Navarro (UPN) talde parlamentarioari atxikitako Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Sozietate Publikoen, Abalen eta Afera Ekonomikoen Ataleko buruaren 2022ko apirilaren 29ko txostenean honako hau esaten da hitzez hitz 10. orrialdean (txosten hori Instituto Navarro de Inversiones SL sozietate publikoa eratzea baimendu zuen 2022ko maiatzaren 11ko gobernu-akordioaren espedientean sartu zen):

"Badira, halere, beste alderdi negatibo batzuk ere:

1.- IGAE-Estatuko Administrazioko Kontu-hartzailetza Nagusiak Nafarroako Inbertsio Institutuaren kontuak Nafarroako Gobernuarekin bateratu ez izanari buruzko aldeko iritzirik eman ez izana, horrek finantza-baliabideak lortzeko ahalmen handiagoa emanen baitzion Institutuari (foru-erkidegoarena kaltetuko ez lukeen zorpetzearen bidez ), Nafarroaren ekonomiaren transformaziorako, babeserako eta garapenerako benetako tresna bihurtuta hartara.

2.- Nafarroako Inbertsio Institutuaren sorrerarekin batera egindako jarduketak ez dira aski Nafarroako enpresa-sarearendako finantza-babesera, ekintzailetzara eta aholkularitzara bideratutako enpresa-sektore publikoaren eskumenen berrantolamendua borobiltzeko”.

– Zeri buruz ari gara 1. puntuan "Nafarroako Inbertsio Institutuaren kontuak Nafarroako Gobernuarekin bateratu ez izanari buruzko aldeko iritzirik eman ez izana" esatean?

— Zeri buruz ari gara eta zer izan ziren txosten horretako 5. orrialdean aipatzen diren "aurretiaz egindako kontsultak"? Nork egin zituen kontsulta horiek, nola egin ziren, noiz egin ziren eta zein izan zen emaitza?

Iruñean, 2024ko otsailaren 21ean

Foru parlamentaria: Cristina López Mañero